FerencvárosFradibalhébizonyítékok
Bizonyítékokat mutat be a Fradi a balhéról - élő közvetítés
Simon Zoltán - 2017. november 10. péntek 10:15
Budapest - Döbbenetes felvételek
Sajtóbeszélgetést szervezett délelőttre a Ferencváros vezetősége, a téma természetesen a szombati, FTC-DVSC mérkőzésen történtek voltak. A klub vezetői ugyanis bemutatták a sajtó számára az eddig feltárt bizonyítékokat.
Az összejövetelt Nyíri Zoltán operatív igazgató és Volly György sajtófőnök tartotta, de ott volt Baranyai Imre, a Fradi Biztonsági Szolgálat vezetője is.
Volly köszöntötte a sajtó résztvevőit az összejövetel elején, azokat is, akiknek nem harmonikus a Ferencvárossal a kapcsolatuk. Hozzátette, a személyiségi jogok védelme miatt nem készíthet a sajtó fotókat és videókat rendőrségi kérésre. Az FTC az elmúlt időszakban 59 kérdést kapott a sajtótól, ezekre mind most válaszoltak.
10.00: Baranyi kezdte a videózást, első felvételen szkenneresek vezérszurkolóját és társát támadta meg 40 csuklyás. Több szögből is megmutatták a felvételeket.
10.21: Nyíri megerősítette, hogy két súlyos sérült volt, de már elhagyták a kórházat. Barokkos túlzásnak tartja, hogy Bonyha támadt.
10.22: A Fradi nem tudja vizsgálni, milyen előéletei vannak a drukkereinek. Az viszont biztos, akiket beazonosítanak, azok nem járnak többet meccsre, a többi a zsaruk dolga. Nyíri magáról a hangulatról és az élményről azt mondta, fantasztikus volt.
10.23: Remek a megállapodás, a béke a Fradi Táborral, tegnap is találkoztak velük. A meglévő biztonsági intézkedéseket kell erősíteni. Már 11 személyt azonosítottak be, százszázalékosan, ők már nem mehetnek Fradi-meccsre, az azonosítást a rendőrség végzi.
Újpesti per a címerért: legújabb fejlemények és összefoglaló az eddigi fejleményekről - NB1.hu
Újpest per a címerért
10.25: Előre eltervezett, csoportos tett volt, erre az egyesületek nem tudnak fölkészülni. Nyíri összehajtott egy „bankkártyát”, amiből azonnal kést tudott csinálni, így kerülhetett be az a pályára. A Fradi részben adott engedélyt a meccsen történt pirotechnikázásra.
10.27: Bíznak benne, hogy a csoportok, a visszatérők, és akik eddig is bejártak, nem balhéznak majd. A Fradi belement abba a szurkolói kérésbe a meccs előtt, hogy ne izomemberek legyenek a beengedők, és a szektorok alatti krízis központot is máshová helyezték, de ezentúl minden úgy lesz, mint volt. A Groupamát továbbra is a legbiztonságosabb stadionnak tartják.
10.29: Nyíri kijelentette, az előzetes tárgyalásokon arról volt szó, senki nem fog balhézni senkivel…
10.30: Mostantól szigorúbb beléptetés lesz. A biztonsági szolgálat annak megfelelően működött közre a meccsen, ahogyan a klubvezetők megállapodtak a szurkolókkal. De minden visszatér a megszokott kerékvágásba. De vizsgálják a biztonságiak felelősségeit is.
10.31: Kilencen a visszatérők közül, ketten az eddig is bennlévők közül kaptak felfüggesztést a Fraditól a vizsgálat végéig. Akinél kés volt, szintén közöttük van. Továbbiak a vizsgálat lezárultával lesznek.
10.33: Megmarad az együttműködés a Fradi Táborral. Nem kellett volna jelezni a biztonságiaknak, hogy a késsel védekező benn volt a stadionban, hiszen tudtak róla, látták, de az volt a megállapodás, hogy semmilyen balhé nem lesz.
10.34: Baranyai elmondta, ha a lelátón van a rendbontás, azonnal megakadályozzák. A megállapodás miatt nem ott székeltek, ahol eddig, ha így teszik, akkor ők rúgják fel a megállapodást.
10.36: Nyíri azt mondja, a rivális biztonsági cég vezetője (két nagy ilyen van) is azt nyilatkozta, hogy a szakszerűen jártak el a Fradi biztonsági emberei.
10.37: Akik nincsenek felfüggesztve, ott lehetnek Pakson, ha tudnak jegyet kapni. A pályarendszabályt nem utasították el az ultrák.
10.39: 50 másodperc alatt értek oda a biztonságiak a helyszínre, addig viszont nagy volt a balhé. Aki késsel védekezett, azért nem kapott előre külön őrt, mert ha ő kap, akkor mindenki mást is kell egyesével védeni. Bonyha próbált a rendes kapun belépni (a Digi Sportnak is megvan ez a felvétele, ám ezt kivágták a tévénél), a problémamegoldó kapun nagyjából 40-50 ember megy be meccsenként, ilyen vagy olyan okok miatt. Tehát nem csak Bonyhát engedték be ott.
10.40: Csütörtökön tárgyalja az MLSZ a Fradi enyhítési kérelmét, ha jogerősen le kell zárni a szektorokat, akkor a Fradi Tábor tagjai nem tudnak részt venni az említett bajnokikon.
10.41: Azon dolgoznak, hogy minden elkövető be legyen azonosítva. Volt a támadók közül, aki kétszer is átöltözött, ez is az előre eltervezést mutatja. Volt olyan, akinek a barátnője vitte be a váltóruhát. Nyíri kijelentette, előre megszervezett, sokakat bevont támadás volt. A rendőrség hatalmas erőkkel nyomoz az összes elkövető után.
10.44: Lényeg tehát, nem a Fradi, hanem a rendőrség azonosít, eddig 11 van meg a nagyjából 40 elkövetőből, akik egyértelműen a balhé kezdeményezői. Olyan megállapodás nem volt, hogy Bonyha nem lehet ott a meccsen, arról volt szó, hogy a visszatérők megígérték, Bonyha nem lesz bántva.
10.46: Csütörtökön tárgyalja az MLSZ az ügyet. Eddig, tárgyalás nélkül hoztak ítéletet, a tárgyaláson hoznak még egyet, az ellen lehet fellebbeznie a Fradinak.
10.48: A kríziskezelési egység mindenhová visszatér, 20 másodperc alatt ott tudnak lenni mindenhol, hogy rendet tegyenek. Nyíri leszögezte, senkinek a fejébe nem látnak bele, ki akar támadni, de aki megteszi, azt megállítják. Hozzátette, a szurkolói csoportok vezetői mindenben segítenek nekik, mert rájuk sem vetnek jó fényt az események.
10.50: Vége!
Urbi et Orbi: Urbán Orbánt is kiosztotta - NB1.hu
Urbán beszólt Orbánnak
Őszinte: Dzsudzsák Balázs így értékelte a luxemburgi mélypontot
').insertAfter('#page-text p:nth-child(1)'); // var dataString = 'pageid=14943&type=news'; // $.ajax({ // type: "POST", // url: "ajax.php", // data: dataString, // cache: false // }); });